Nuusbriewe uit Japan – NG Kerk Groot-Brakrivier
Kategorie: Nuusbriewe uit Japan
Gepubliseer op 9 Junie 2022 9 Junie 2022
VERWONDERD oor klein en groot
Verwondering. As dit verdwyn is die lewe – en ook ons geloofslewe voor God – kleurloos en krimpend. Die afgelope tyd word ek pal daaraan herinner deur ervaringe en boodskappe wat my pad kruis. Die goue draad deur alles: wees oop vir die verrassende werk van die Gees!
Lees meer "Missie Japan Nuusflits: 3 Junie 2022"
Gepubliseer op 19 Mei 2022 9 Junie 2022
Missie Japan Nuusflits – 18 Mei 2022
Carina vertel meer
Vrypos wou meer weet oor haarself, hul bediening en hul lewe in Japan sedert hul gesin in 2009 daar begin werk het
Copyright © 2022 Mission Japan, All rights reserved.
Shobu Ga Oka 3-1-3
Kobe City, Hyogo Prefecture 651-1306
Gepubliseer op 26 April 2022 20 Mei 2022
Japan: Elmar en Nadine einde April 2022
こんにちは Liewe ondersteuner,Soos ons paasfees gevier het, was ons net weerens herrinner aan die kosbare kruis van Jesus. Die boodskap van die kruis wek 'n dieper verlange om weer terug te keer na Japan in ons harte op. Na amper drie jaar wat ons in Japan gewoon het, is ons meer as ooit oortuig van ons roeping asook die dringendheid van arbeiders op die sendingveld. Ons is gereeld in kontak met mede-sendelinge wat in Japan woon. Dit maak ons opgewonde om te hoor van al die werk wat die Here besig is om in Japan te doen. Sendelinge het nuwe en kreatiewe bedienings waardeur hulle Japanese mense uitnooi om Jesus te leer ken as hulle Heiland. In die konteks van Japan is dit uiters belangrik om op kreatiewe maniere evangelisasie werk te doen aangesien die meerderheid van Japannese mense selde of selfs nooit die ingang van 'n kerk betree nie.
Ons verlang om terug te keer na Japan maar dit is ook ons gebed dat die Here hierdie tyd in SA sal gebruik om ons selfs meer voortebrei vir die sendingveld.
In hierdie nuusbrief deel ons graag WONDERLIKE nuus met jou, vertel jou meer oor al ons bedrywighede en ons vordering met ons studies.
Nadine is swanger!! ナディーンは、妊娠しています。
Inderdaad is die weë van die Here volmaak (Psalm 18:30). 31 Desember 2021, die laaste dag van die jaar 2021 vind ons uit dat Nadine swanger is. Ons kon nie die nuwe jaar met beter nuus ingaan nie. Opnuut besef ons die Here se tydsberekening is volmaak. Ons kon nie vir 'n beter tyd om verwagtend te wees gevra het nie. Terwyl ons in Suid-Afrika is en ons familie naby is kan ons nou vir die koms van hierdie kindjie voorberei. Net die Here en Sy perfekte tydsberekening kon hierdie wonderlike gebeurtenis laat geskiet het. Op die 28ste Maart vind ons uit dis 'n dogtertjie. Die begeerte van ons hart is vir ons geskenk. Dit gaan goed met Nadine en sy is nou in die 2de trimester. Die baba dogtertjie sal DV vroeg September gebore word.
"Elke baba kom met 'n hemelse beursie" is die woorde van 'n tannie aan ons. In hierdie afgelope 4 maande het ons alreeds soveel wonderwerke i.v.m. mediesefonds logistiek, bybetalings en benodighede vir 'n baba gesien. Ons bid elke aand dat hierdie kindjie alreeds sal weet dat sy deur 'n mamma en pappa maar selfs meer deur die Koning van alle konings geliefd is. Baie oggende in my stilltety bid ek "Here Jesus stel ons net instaat om hierdie kleine dogtertjie heen te wys na die kruis van Golgota".
Bid asseblief saam vir haar ontwikkeling sowel as vir Nadine se gesondheid.
1 Februarie 2022 het ons eerste kwartaal vir die jaar afgeskop. Ek en Nadine het 3 vakke elk. Hierdie semester leer ons oor die leer van sonde, die leer van die Heilige Gees, hermeneutiek en eskatologie. Sienende dat SATS 'n aanlyn teologiese instansie is, moet ons baie navorsing doen en het ons 'n magdom van leeswerk. Ons het soms aanlyn lesings, maar nie gereeld nie. Dit beteken dat die meeste van ons dae gevul is met die lees van teologiese vakkundige artikels en boeke oor die betrokke onderwerp. Daarna moet ons gereeld opstelle skryf en eksamens voltooi. Ons sien hierdie teologiese studies as nog 'n manier waarop die Here ons toerus vir die bediening in Japan. Ons moet ons graad voltooi voor ons kan teruggaan Japan toe, siendende dat dit 'n vereiste is vir ons visums deur OMF. Daarom is ons gemotiveer om te "ganbarimasu" 頑張ります wat beteken om te volhard of jou beste te gee in Japannees. Ons laaste eksamen is die 26ste April en ons nuwe kwartaal begin die 1ste Mei.
Die vrou in die sendingveld
Geskryf deur Nadine
Ek het die wonderlike voorreg gehad om gedurende 'n vrouebiddag oor die vrou in die sendingveld te kon getuig. Dit was regtig spesiaal om my ervaring van vrou-wees in die sendingveld te kon deel. Ek het gesels oor al my ervarings vandat ek op 18 die eerste keer die sendingveld betree het asook my ervaring om in Japan as sendeling te woon. Ek kon die seëninge van sendeling wees deel, asook die talle uitdagings waarmee sendelinge gekonfronteer word. Ek is dankbaar dat ek 'n verteenwoordiger van sendelinge kon wees en ook moontlik ander dames kon herrinner om vir sendelinge te bid.
Betrokkenheid by gemeentes Fotos van onlangse geleenthede
Nadine se magie groei.
Ruhan (Elmar se broer), Danielle (Niggie), Chane (Niggie), Nadine en Elmar Dankbaar:
*Nadine se swangerskap.
*Die Here se voorsiening vir die baba (babaklere ens).
*Ons is dankbaar vir nuwe gemeentes wat oop is om ons te ontvang.
Bid asseblief vir die baba se groei en Nadine se gesondheid.
Ons Teologiese studies.
Ons Japannese aanlyn taalstudies.
Bid asseblief vir ons finansiële ondersteuning.
Bid vir meer oopdeure om gemeentes te besoek.
Bid assblief dat die Here in hierdie jaar diep werk in en deur ons lewe sal doen.
Die redding van Japannese siele.
Ons wil net opreg baie dankie sê aan elkeen wat finansieël ons ondersteun. Ons skuif van Missie Japan na OMF het baie onsekerheid ingehou, maar ons prys ons getroue Here vir nuwe ondersteuning wat ingekom het. Om 'n sendeling te wees is nie aldag maklik t.o.v. finansies nie. 'n Mens is gereeld onseker oor jou eie begroting, maar ons is so dankbaar dat die Here wie ons geroep het getrou is. Hy sorg en Hy voorsien. Ons loof die Here dat Hy mense oproep en instaat stel om finansieël betrokke te wees by SY werk. As u vir ons finansieël bydra onthou asseblief om E&N as verwysing te gebruik.
Gepubliseer op 22 April 2022 11 Mei 2022
Missie Japan – 20 April 2022
Missie Japan Nuusflits – 20 April 2022Lees hierdie e-pos via die internet
Annlie saam met ander jongmense by 'n onlangse RCJ kerk kamp 'n Ontevrede Sendeling? KLIEK HIER OM NA HIERDIE NUUSFLITS TE LUISTER Beste Ondersteuner
Van links bo na regs onder:
1. Stéphan preek RCJ Tajimi se Paasfees erediens
2. Ons nuwe leraar (ds. Nishibori) saam met sy vrou en seun eet by ons
3. Gesellige kuier saam met die Ohnishi gesin
4. Annlie kuier saam met twee vroue uit ons gemeente
5. Annlie speel gitaar by ons Paasfees (buitelug) Kinderdiens MAAK 'N BYDRAE VIR MISSIE JAPAN GEBEDSVERSOEKE
Bid asseblief saam vir die Here se sorg en leiding met:Maandag, 24 April kom 'n groep vroue na ons huis waar ek 'n powerpoint aanbieding sal doen oor die geskiedenis van brood, die simboliek van brood in die Bybel, en dan sal ons almal saam brood bak (meeste Jappanese het nog nooit brood gebak nie).'n Sport(s)- en Braaivleisdag wat ons beplan vir jong mense uit gemeentes in ons omgewing. Die tema: Wysheid voor jy Grys word.
Jy ontvang hierdie e-pos omdat jy op 'n manier betrokke is by Missie Japan.
Our mailing address is:Mission JapanKita KuShobu Ga Oka 3-1-3Kobe City, Hyogo Prefecture 651-1306Japan
Gepubliseer op 19 April 2022 20 Mei 2022
Missie Japan Nuusflits – 13 April 2022
GEMEENTES BYEEN in Groot Lydensweek
Lente-groete uit Kobe! Net 'n paar gedagtes van hier voor jy die Paasweek ingaan.
Die RCJ (Reformed Church in Japan) Westelike Ring se 34 gemeentes vergader vandag, in Groot Lydensweek. Baie verhale en gebeure word gedeel. 'n Jong nuwe leraar is aangestel by 'n gemeente wat vier jaar lank moes wag om hom te kon beroep. 'n Ander gemeente getuig van hulle pyn en worsteling na hul predikant se bediening gestop moes word omdat hy internet preke misbruik het. In sy plek kom 'n nuwe leraar wat self deur erge swaarkry is a.g.v. (verbale/emosionele) magsmisbruik in sy vorige gemeente. Maar hy getuig aangrypend voor almal van die Here se krag in sy broosheid en van sy terugkeer na 'n jaar van diep geestes-ongesteldheid. Dan is daar 'n gemeenteleier wat juig oor haar nuwe aanstelling as leke prediker nadat die pandemie haar bediening ontwrig het. En 'n jong vrou wat vertel van haar werk onder studente op universiteits-kampusse, waar sy ruimtes skep vir jongmense om hulle geloofsvrae te deel. Verder vertel 'n kollega van sy werk in 'n geloofsgemeenskap wat sukkel om te oorleef, met net 20 lidmate ná 20 jaar van bediening deur 4 verskillende leraars wat baie golwe en uitdagings deurleef het. 'n Ander kollega word binnekort deur ons ring uitgestuur as sendeling (met sy vrou en 4 kinders) na Hongarye, midde-in die tergende onsekerheid van die oorlogstryd wat voortsleep in Oekraïne. Hierdie inisiatief en roeping rig en verenig die RCJ (met 'n totaal van 140 gemeentes) tans op 'n unieke manier, deur gebed en konkrete ondersteuning. Nóu ter wille van wêreldsending en God se Koninkryk veel wyer as wat voorheen ooit gedroom is. Nog 'n ander samewerkende sendeling word beroep na 'n sukkelende sendingpos waar sy voorganger (hulle is albei van Korea) handdoek ingegooi het, ná baie jare van vasbyt. Dis nie 'n doodloopstraat nie, maar wel 'n nuwe begin met vars potensiaal. Soos wat die uitstuur van 12 gestuurde leraars – 'n spesifieke kategorie van opgeleide leraars in die RCJ – na hulle onderskeie sendingposte, aan die einde van die ringsvergadering, kragtig bevestig het. Kerklike bediening en die werk van gemeente leraars / leiers is – wêreldwyd – vol slaggate en steil bulte, ook hiér in die Weste van Japan, waar atoombomme en aardbewings tot onlangs toe nog verwoesting gesaai het. Reuse rampe het die volgelinge van Christus hier onherroeplik verander. Maar dié swaarkry het ook volharding gekweek en die volharding, egtheid van geloof. Die resultaat is onbeskaamde hoop, al lyk die realiteit na mislukte menslike pogings. Die hoop vloei voort uit Godself, wat Sy liefde in ons harte uitgestort het deur die geskenk van die Heilige Gees (Romeine 5:3-5). Dáárom hou ons klein, veerkragtige gemeentes hier geduldig aan met getuig, bewus van ons feilbaarheid en broosheid, maar ook oortuig: die Here hou Sy kerk self in stand. Met Paasfees om die draai is ons ringsvoorsitter se boodskap uit Lukas 22 meer werklik en nodig as ooit. Ons bly opstaan as ons val, want soos vir Petrus, tree die lewende Christus deur Sy Gees steeds onverpoos ook vir elkeen van ons in …
"Simon, Simon!" het Jesus gesê. "Luister. Die Satan het daarop aangedring om julle soos koring te sif. Maar Ek het vir jou gebid dat jou geloof jou nie begewe nie." (vers 31-32) Die opstandingskrag van Christus bring nuwe lewe in afgematte en kis gewerkte gemeente leiers. Daarsonder sterf die kerk uit. Daardeur leef ons voort, met verwagting, volharding en onblusbare hoop.
Mag jy die opgestane Christus opnuut ontmoet hierdie Paasfees.
1. Ds. Yuzuru Kawase – ons nuwe sendeling na Hongarye – bedank die vergadering vir hulle bystand
2. Kampus jeugwerker vra vir ondersteuning
3. Gestuurde leraars word opnuut uitgestuur
Gepubliseer op 18 Maart 2022 11 Mei 2022
Missie Japan – Nuusbrief 18 Maart 2022
SAAM OP WEG
soos kleipotte in 'n gebroke wêreld
Graadvang beteken altyd baie meer as die ontvang van 'n akademiese kwalifikasie. Dis 'n lang reis van saam verras word, saam moeg word en stilstaan langs die pad, saam worstel en groei. Dit gaan oor 'n integrasie van leer en lewe. Daar was botstil dae (soos by verlede week se plegtigheid), maar ook stormdae (soos met dié groep studente se inhuldiging in April 2018). Só sit ek en dink terwyl ek sien hoe sewe studente ná 4 jaar van harde werk met dankbare harte hulle pad by KRTS voltooi. Dis die sewende keer dat ek die voorreg gehad het om hiervan deel te wees … 'n klein entjie se saamstap by dié sewentigste gradeplegtigheid van die RCJ kweekskool se geskiedenis.
Lees meer "Missie Japan – Nuusbrief 18 Maart 2022"
Missie Japan Nuusflits – 14 Februarie 2022
SENDELING IN JAPAN
Wat Beteken dit om 'n Sendeling te wees in Japan?
Oor brandende bosse…en brandende harte (wat nie uitbrand nie…)
Dertien jaar gelede, ses maande volswanger, met 'n 18 maande oue, hiper-aktiewe dogtertjie, was daar min tyd vir my Japannese taalstudies. Destyds het ons allerhande dinge blameer en onsself baie jammer gekry, omdat nie een van ons vier kinders goeie slapers was nie. Inteendeel, hulle het bitter min geslaap. Min slaap. Aktiewe kleuter én 'n pap babatjie.
Lees meer "Missie Japan Nuusflits – 14 Februarie 2022"
Ons skryf hierdie nuusbrief nie uit 'n koue Japan nie, maar hier vanuit 'n sonnige Suid-Afrika. Terwyl ons harte verlang om weer in Japan te wees, is ons dankbaar vir elke oomblik saam ons geliefde familie en vriende. Ons koester hierdie tyd en sien dit as 'n geskenk uit die Here se Hand. Ons sien ook uit na toekomstige geleenthede waar ons met julle, ons ondersteuners, kan tyd saam spandeer. Ons bid dat hierdie tyd in Suid-Afrika mag dien as 'n tyd waarin ons dieper verhoudings met u kan bou.
In hierdie nuusbrief wil ons baie graag groot nuus met u deel. Ons deel graag met u 'n brief spesifiek gerig aan u, inligting oor waar onsself nou in Suid-Afrika bevind en waarmee ons tans besig is.
Brief aan u, ons ondersteuner.
"Die hart van die mens dink sy weg uit, maar die Here rig sy voetstappe"
"En Hy word genoem: Wonderbaar, Raadsman, sterke God, Ewige Vader en Vredevors".
Hierdie twee verse het die afgelope paar maande vir ons dieper betekenis gekry. In ons menswees kan ons soms ons hele lewe vooruit wil beplan, maar soms gebeur dinge wat die koers en rigting van ons lewe baie duidelik in 'n ander rigting stuur. Die Here is ons Wonderbare Raadsman. As ons terug kyk op die afgelope paar maande kan ons duidelik sien hoe die Here, ons Raadsman op 'n baie spesifieke manier, ons leiding oor ons toekoms gegee het. Die Here is immers die Een wat die toekoms ken en daarom is Hy die Een wat ons in al Sy weë kan lei.
Ons het met van julle, ons ondersteuners, telefonies gekommunikeer rondom die besluit wat ons geneem het om van sending organisasie te verander. Graag wil ons deur hierdie brief vir u verduidelik waarom ons tot hierdie beslissing gekom het. Ons wil baie graag oop en eerlik met u, ons ondersteuners, wees. Julle is die mense wat die Here gebruik om ons in staat te stel om ons roeping in Japan uit te leef, daarom is dit vir ons belangrik om met u ons ervaring te deel.
Ons dink dit is belangrik om te beklemtoon dat ons roeping na Japan nogsteeds so sterk is soos die dag toe ons dit ontvang het. Ons begeer met ons hele harte om te sien dat meer Japannese mense Jesus as Verlosser en Saligmaker sal aanneem. Dit is slegs hierdie sterk oortuiging van 'n roeping wat 'n sendeling op 'n sendingveld soos Japan kan hou. Soos ons al verskeie kere geskryf het is Japan 'n baie moeilike sendingveld daarom is dit uiters belangrik om in jou roeping vas te kan staan. Daarom kan ons u verseker dat ons roeping na Japan in geen manier verander het nie, inteendeel het ons roeping net versterk.
Die besluit om van organisasie te verander was 'n besluit wat ons in geen opsig ligtelik opgeneem het nie. Ons kan eerlik getuig dat ons uitgeroep het na die Here om ons te lei.
Ons deputasie in SA en die AGM
As gevolg van verskeie redes, insluitend dat ons Teologiese graad studies nog onvoltooid is nie, was daar onsekerheid oor ons toekomstige bediening in die RCJ (die kerk) in Japan. Tydens ons deputasie verlede jaar het Missie Japan 3 opsies in verband met ons toekoms in Japan aan ons voorgehou.
Opsie 1: Keer terug na Japan, voltooi ons SATS-graad studies, voltooi 3 vakke by die RCJ kweekskool en raak betrokke by bediening in die Tokushima Gemeente.
Opsie 2: Keer terug na Suid-Afrika, voltooi beide ons graad studies, N3 Japannese taaleksamen en wees betrokke by 'n plaaslike gemeente in Laudium.
Opsie 3: Ons verander na 'n ander organisasie wat meer in lyn is met ons missionale metodologie.
Hierdie 3 opsies is verder bespreek by die AGM wat in Oktober 2021 plaasgevind het. Opsie 1 was nie meer 'n opsie nie omdat die Shikoku Ring (met wie Missie Japan 'n ooreenkoms gehad het) Missie Japan ingelig het dat hulle Ring nie die fondse het vir ons behuising in Tokushima nie. Ons het baie begrip vir 'n sukkelende Ring (veral in Japan aangesien daar so min lidmate is wat die kerk kan ondersteun), maar ons voel wel teleurgesteld in die feit dat hulle ons eers na die voltooiing van ons twee jaar taalstudie ingelig oor hul finansiële behoeftes tydens ons deputasie in SA. Dit was nie die enigste rede waarom opsie 1 nie uitgewerk het nie. Missie Japan het besluit dat dit vir ons beter sou wees om eers ons SATS-studies onder minder druk hierin SA te voltooi. Alhoewel dit vir ons baie moeilik was om terug te keer na SA veral nadat soveel tyd en energie in ons taalstudies ingegaan het, het ons saamgestem dat dit beter sou wees om ons SATS-studies in SA te voltooi.
Gedurende die tweede dag van die AGM, moes beide ek (Elmar) en Nadine 'n verslag in verband met ons twee en 'n half jaar in Japan aan die lede van Missie Japan voorhou. In die verslag was ons baie oop en eerlik oor die uitdagings wat ons beleef het in Japan. Ons is beide baie bewus van ons swakhede. Ons getuig gereeld dat ons soos krom stokke in die Hand van die Here voel. Ons is net eenvoudige sendelinge wat so graag begeer om vir die Here te werk.
Gedurende die gesprekke tussen die Missie Japan lede was ons nie altyd deel van die gesprekke nie, maar van die komiteelede het aan die einde van die aand ons voorberei dat die vergadering gelei voel om aan te beveel dat ons eerder van organisasie moet verander. Dit het gekom as 'n groot skok. Ons het glad nie verwag dat nadat ons twee en 'n half jaar in Japan gewerk het, Missie Japan aan wou beveel dat ons van organisasie moes verander het nie.
Alhoewel die vergadering duidelik vir ons gesê het dat die besluit op 'n mespunt geneem was, het Missie Japan die volgende dag die oorweging wel verander dat hulle nogsteeds 'n pad saam met ons wou stap. . Dit was 'n geweldige emosionele tyd vir ons. Tussen die vergadering in Oktober het ons vir 'n maand terug Japan toe gegaan (wat ook 'n moeilike tyd was, omdat ons eerlik kan sê ons harte is in Japan).In 2019 moes ons ontwortel word uit SA en nou moet ons weer ontwortel geword het uit Japan en terugkeer na SA.
In Desember het ons tyd uitgesit om die Here te vra om ons te lei oor ons toekoms in Japan. Die AGM was regtig vir ons 'n keerpunt, waarin ons begin bevraagteken het of Missie Japan, maar meer die RCJ die voertuig was waarmee ons Japan toe mos gaan. Ons het eerlik voor die Here ons harte en toekoms oopgelê. Ons het gesê: "Here as ons in Missie Japan moet aanbly dan sal ons U gehoorsaam", maar ons het ook gesê, "Here as U wil hê ons moet skuif na 'n ander organisasie dan sal ons dit ook doen". Ons het die hele Desember geneem en die Here gesoek. Natuurlik moet ons as kinders van die Here altyd die Here raadpleeg, maar ons wou veral hê die Wonderbare Raadsman moes ons in hierdie besluit lei sodat ons geen besluit uit emosie, teleurstelling of uit die vlees maak nie.
Nadat die Missie Japan kantoor weer heropen het in Januarie het ons Bloemfontein toe gegaan, sodat ons, ons oorwegings met Missie Japan se sekretaris Dr. Nico Mostert kon gaan bespreek het. Daarna het ons 'n afspraak met OMF (die nuwe sending organisasie) gehad wat gelei het na ons finale besluit om Missie Japan te verlaat. Ons het in 'n brief wat verduidelik hoekom ons die besluit geneem het aan al die lede van Missie Japan lede gestuur. Intussen het ons verskeie vergaderings met Missie Japan lede gehad en beplan ons om Vrydag, die 4de Februarie, met die RCJ lede van Shikoku Ring te vergadering sodat ons ook aan hulle sorgvuldig ons besluit kan verduidelik.
Ons besluit is gebaseer op die volgende: Roeping
In die begin van die brief het ons gesê, 'n sendeling se roeping is die fondasie wat 'n hom op 'n moeilike sendingveld sal hou, dus is dit baie belangrik dat 'n sendeling se roeping moet ooreenstem met die stuur liggaam. In 2018 het ons aansoek gedoen by Missie Japan om jeug sendelinge in die Shikoku Ring te word. Die behoefte van die RCJ het in die tyd wat ons in Japan was verander na 'n behoefte aan leke-predikers. Terwyl ek (Elmar) nie sal omgee om by gemeentes te preek nie, voel ek en Nadine nie geroepe om leke-predikers te wees nie. Daar is vir ons 'n duidelike onderskeid tussen 'n roeping vir die kerk en 'n roeping buite die kerk. In die Japanese konteks is daar net 1% Christene, wat beteken dat die behoefte aan sendelinge wat uitgaan met die doel om die Evangelie te verkondig geweldig groot is.
Ons skryf hierdie brief met eerlikheid en opregtheid. Ons is baie dankbaar is vir alles wat Missie Japan en elke lid van die komitee vir ons gedoen het. Ons wil graag deur hierdie brief ons ervaring van gebeure aan u ons ondersteuners deur gegee het. Dit is ons gebed dat die Here die regte geestelike werkers vir die behoeftes van Missie Japan en die RCJ sal stuur. Die oes is so groot en die arbeiders so min. Mag die Here van die oes, arbeiders vir die sendingveld stuur.
Ons rig 'n versoek deur hierdie brief om te vra dat u as ons ondersteuners asseblief biddende en soos die Here lei sal oorweeg om voort te gaan om ons te ondersteun. Indien die Here u so lei, kan u vanaf Februarie maand enige finansiële bydraes na die nuwe rekening oorplaas.
Neem asseblief kennis van die volgende:1. Ons e-pos adresse het verander. Ons Missie Japan epos adresse werk nie meer nie.
Elmar e-pos adres: durandelmar226@gmail.com
Nadine se e-pos adres: nadine.bezuidnhout@gmail.com
2. Ons bankbesonderhede het verander na:
Naam van Rekening: Aksie 1:8
Verwysing: Naam E&N Vriendelike groete,
OMF (Overseas Missionary Fellowship) is gestig in 1865 deur die bekende sending Hudson Taylor. Die sending het eers bekend gestaan as "China Inland Mission". OMF is 'n Evangeliese sendingorganisasie met 'n groot hart vir die onbereikte Asiatiese mense. Die sending se hoofkantoor is in Singapoer. OMF Japan werk alreeds 70jaar in Japan en het sendelinge van verskeie lande. Binne OMF se sendingstruktuur is daar baie ruimte om jou roeping uit te kan leef. Daar is verskeie kreatiewe bedieninge wat gebruik word om binne gemeenskappe in Japan verhoudings te bou en die Evangelie te verkondig. Ons is diep oortuig dat ons, ons roeping binne OMF sal kan uitleef en dis ons gebed dat die Here hierdie nuwe voertuig vir ons roeping tot Sy eer sal gebruik. Ons is ook diep bewus, dat die gras nooit groener is aan die anderkant nie, maar temidde van toekomstige uitdagings sien ons uit na die pad wat vir ons voorlê.
Lees gerus meer oor OMF op hulle webwerf: https://omf.org/about-us
Ons aansoekvorms vir OMF is ingedien en ons het alreeds 2 onderhoude gehad. Ons aansoek sal deur die OMF SA kantoor sowel as die OMF Japan kantoor oorweeg word en DV as ons goedgekeur word sal ons dan indiens geneem word deur OMF. Ons sal u ophoogte hou.
Die woonstel wat ons huur in Johannesburg. 1 Februarie het beide van ons met 3 vakke by SATS (South African Theological Seminary) begin. Ons beoog om so gou as moontlik ons graad-studies te voltooi sodat ons so gou as moontlik na Japan toe kan terug keer. Ons eer die Here vir Sy voorsieining in ons studie behoeftes. 'n Studie hulpfonds het vir ons studiebeurse aangebied. Hulle betaal ten volle ons studie uitgawes.
Ons beplan om in hierdie jaar ondersteunende gemeentes sowel as nuwe gemeentes te besoek. Ons sien uit daarna om julle te kan besoek. Ons hou ook ons Japannese taal instand deur weeklikse klasse en beoog om kontak te maak met enige Japannese mense wat in Johannesburg of Pretoria woon.
Ons huur tans 'n twee slaapkamer woonstel in Johannesburg. Ons huur ook 'n voortuig vir die beoogde jaar wat ons in SA sal wees.. Fotos van onlangse geleenthede
Nadine, Suzette (sussie) en Mia (susterskind)
Elmar, Albie (broer) en Armin (broerskind) Dankbaar:
*Die voorsiening vir ons teologiese studie uitgawe.
*Ons nuwe woonstel. (Na 2 maande vop die pad en in verskillende huise is ons dankbaar vir 'n huis van ons eie.)
*Familie, vriende en ondersteuners wat ons bystaan en help met die aanpassing in SA.
*Meubels, ons woonstel is amper volledig gemeubeleerd deur ondersteuners en familie se vrygewigheid.
Die oorskuif van organisasie en al die administrasie..
Ons verhouding met Missie Japan en die RCJ.
Missie Japan Nuusflits – 1 Februarie 2022
1. KRTS eindjaar afsluitingsete
2. Kersgeskenke uitdeel saam met Carina se broer, Nico en sy vriendin Akari
3. Ballet uitvoering by Kersfees geleentheid vir kinders
4. 'n Nuwe gemeentelid word gedoop by Kita Kobe gemeente se kersfees erediens
5. Annlie slaggereed om haar gebakte Kersfees koekies uit te deel
MAAK 'N BYDRAE VIR MISSIE JAPAN
1. 2022 se voornemens in Kanji skrif
2. Skep iets nuuts by Kita Kobe Kersfees partytjie vir kinders
3. Erediens saam met RCJ Tokushima gemeente
4. Jarelange vriende uit Tokushima kuier by ons
5. Vroeg oggend sneeu voor ons huis
Gepubliseer op 28 Januarie 2022 7 Februarie 2022
Hiermee die brief rakende Elmar en Nadine, soos ons bespreek het in ons vergadering vir julle inligting en voorbidding asb. Ek is in gesprek met Missie Japan aangesien hierdie brief baie eensydig is. Ons gaan voort om hulle te ondersteun aangesien hulle passie nog steeds is om sendingwerk in Japan te doen ( dit het geensins verander nie) en om die Evangelie na die die 99% nie-Christene in Japan te neem. Sodra ek hul nuwe bankrekening ontvang het sal ek dit aan die kerkkantoor stuur.
Lees meer "Opvolg: Ellmar en Nadine van Missie Japan:"
Gepubliseer op 13 Desember 2021 13 Desember 2021
Missie Japan: SA BESOEK TERUGFLITS 8 Desember 2021
Beste Emile en Annelie,
Dis alweer sulke tyd … die tyd van die jaar wanneer min (Suid-Afrikaanse) mense nog lus of tyd het vir e-pos lees. Daarom hou ek die nuusflits kort. Hier volg ook 'n kort video oor ons besoek aan SA!
Lees meer "Missie Japan: SA BESOEK TERUGFLITS 8 Desember 2021"
Konnichiwa Nuusbrief – Elmar & Nadine (Missie Japan)
Liewe ondersteuner,In Japan is daar 'n gebruik om te sê 久しぶり (hisashiburi) vir iemand wat jy vir 'n lang tydperk nie gesien het nie. Aangesien ons elkeen van julle lank terug gesien het sê ons aan julle elkeen Konnichiwa, 久しぶり Hisashiburi.
In hierdie brief wil ons baie belangrike nuus met julle deel. Hierdie nuusbrief sluit in 'n brief vanuit die Missie Japan kantoor sowel as 'n video waarin ons meer verduidelik.
Lees meer "Konnichiwa Nuusbrief – Elmar & Nadine (Missie Japan)"
TWEE UITHOEKE – Japan en Suid-Afrika
Lees meer "TWEE UITHOEKE – Japan en Suid-Afrika"
Gepubliseer op 18 November 2021 20 November 2021
Missie Japan 17 Nov 2021: Weg en Terug en weg
Lees meer "Missie Japan 17 Nov 2021: Weg en Terug en weg"
Gepubliseer op 1 Oktober 2021 9 Oktober 2021
Sendingaksie Japan: Missie Japan – Elmar en Nadine du Randt se besoek aan SA.
Gepubliseer op 29 Junie 2021 9 Oktober 2021
Missie Japan: Konnichiwa Nuusbrief – 29 June 2021
Konnichiwa Nuusbrief Liewe ondersteuner,
Met die toename van Covid-19 in Suid-Afrika, dink en bid ons voortdurend vir u. Ons hoor van meer en meer mense waarvan ons weet wat weens Covid-19 siek geword het. Dit is kommerwekkend dat die daaglikse hoeveelheid infeksiestelling teen so 'n tempo styg. Ons is bewus daarvan dat Suid-Afrika na vlak 4 geskuif is en besef dit hou verskeie uitdagings in.